Երեկո։ Ոսկե Պլյոս

Երեկո։ Ոսկե Պլյոս (, կամ «Ոսկե Պլյոս», ), ռուս բնանկարիչ Իսահակ Լևիտանի (, 1860-1900) կտավը՝ ստեղծված 1889 թվականին։ Պահվում է Տրետյակովյան պատկերասրահում։ Նկարի չափերը՝ 84,2×142 սմ։

Պատմություն և նկարագրություն 
Պլյոսը ոչ մեծ քաղաք է, որ տեղակայված է Վոլգայի աջ ափին։ 19-րդ դարում մտնում էր Կոստրոմայի նահանգի կազմի մեջ, իսկ 20-րդ դարում ընդգրկվեց Իվանովոյի մարզի Մերձվոլգյան շրջանի կազմում։ Լևիտանը Պլյոսում է անցկացրել 1888-1890 թվականների ամառները և այնտեղ նկարել է բազմաթիվ հայտնի կտավներ։

«Երեկո։ Ոսկե Պլյոս» նկարում պատկերված է Պետրոպավլովյան լեռներից Պլյոս քաղաքի ու Վոլգա գետի վրա բացվող երեկոյան տեսարան։ Զանգակատնով եկեղեցին, որ պատկերված է նկարում, Մեծ նահատակ Վարվառայի վանքն է (): Վանքի աջ կողմում՝ գետափին գտնվող կարմիր տանիքով սպիտակ տունը դարբին Գրոշևի տունն է, որի մի մասը որոշ ժամանակ վարձել են Լևիտանն ու նկարչուհի Սոֆյա Կուվշիննիկովան, ով ուղեկցում էր նկարչին։ Սոֆյա Կուվշիննիկովան նույնպես պատկերել է այդ տունն իր նկարներից մեկում։ Ներկայում այդ շենքը Պլյոսի պատմանկարչական պետական թանգարան-արգելոցի մի մասն է։

«Երեկո։ Ոսկե Պլյոս» նկարը 1890 թվականին Լևիտանից գնել է Պավել Տրետյակովը նկարչի մեկ այլ հայտնի կտավի՝ «Անձրևից հետո։ Պլյոս» () նկարի հետ միաժամանակ։

Արձագանքներ 

Լևիտանի աշխատանքներն ուսումնասիրող արվեստագետ Ալեքսեյ Ֆյոդորով-Դավիդովը նկարչին նվիրված իր հոդվածում գրում է.

Իսկ մի՞թե միայն որպես երեկոյան բնանկար է ընկալվում «Երեկո։ Ոսկե Պլյոս» (1889) նկարը։ Մի՞թե մեծ գետի այս դանդաղ ու հանգիստ հոսքի, ամառային օրվա մայրամուտային մշուշում մեր առջև չի ներկայանում Ռուսաստանի կերպարը՝ լի հանդարտությամբ ու երջանկությամբ։

Կոնստանտին Պաուստովսկին իր «Իսահակ Լևիտան» գրքում գրել է.

Վոլգա ափը իր երկրորդ ուղևորության ժամանակ Լևիտանը նկարել է բազմաթիվ կտավներ։ Այդ մասին Չեխովն ասել է նրան.«Քո նկարներում արդեն ժպիտ կա»։ Լույսն ու փայլը Լևիտանի մոտ առաջին անգամ հայտնվում են նրա «վոլգայական» աշխատանքներում՝ «Ոսկե Պլյոս», «Թարմ քամի», «Երեկոյան զանգահարություն»։

Տես նաև 
 Անձրևից հետո։ Պլյոս
 Իսահակ Լևիտանի նկարների ցանկ

Ծանոթագրություններ

Գրականություն 

 
 
 
 
 
 
 
 
 
 
 
 
 
 
 
 
 
 
 

Իսահակ Լևիտանի նկարներ
Տրետյակովյան պատկերասրահի նկարներ
1889 նկարներ
Բնանկարներ